Tlačová správa

V Bratislave	Na okamžité uverejnenie	Vybavuje:	Telefónne číslo:	
Dátum 2.4. 2014		Stanislav Sokol	02/69 20 34 21	

Respondenti Slovenského národného panela a MEDIARESEARCH SLOVAKIA pomáhajú nevidiacim a slabozrakým

Slovenský národný panel sa spoločne so spoločnosťou MEDIARESEARCH SLOVAKIA stal partnerom občianskeho združenia Únia nevidiacich a slabozrakých Slovenska. Prispieť na aktivity združenia, ktoré sa okrem iného zaoberá kurzami informačných technológií pre nevidiacich, výučbou Braillovho písma či chôdze s bielou palicou, má teraz možnosť aj každý člen komunity Slovenský národný panel.

Každý, kto sa zaregistruje do komunity Slovenského národného panela, nielenže získava možnosť zúčastniť sa na výskumoch verejnej mienky, hodnotiť najrôznejšie produkty a služby, testovať reklamné koncepty a vyjadrovať svoje názory k aktuálnym spoločenským aj politickým témam, ale môže sa zapojiť i do jednoduchej formy pomoci nevidiacim a slabozrakým ľuďom žijúcim na území Slovenskej republiky. Za každú účasť vo výskume (typicky za vyplnený dotazník) získava respondent finančnú odmenu, ktorú môže darovať práve v prospech Únie nevidiacich a slabozrakých Slovenska.

Získané finančné prostriedky využije Únia na podporu svojich aktivít, akými sú napríklad výučba Braillovho písma, výcvik vodiacich psov pre nevidiacich  alebo preventívne programy pre deti v materských školách na Slovensku.

Únia nevidiacich a slabozrakých Slovenska je občianske združenie, ktorého členmi sú nevidiaci a slabozrakí ľudia, ich priaznivci, priatelia a rodičia. V súčasnosti má takmer 4 600 členov združených v 68 základných organizáciách. Svoje služby, poradenstvo a aktivity poskytuje ľuďom so zrakovým postihnutím v každom kraji Slovenska bezplatne. Únia nevidiacich a slabozrakých Slovenska vznikla v roku 1990.

Kontakt:
Stanislav Sokol, PR manažér ÚNSS
Tel.: 02/69 20 34 21, 0911 469 653
e-mail: stanislav.sokol@unss.sk
www.unss.sk

Slovenský národný panel (www.narodnypanel.sk) je spoločnosť poskytujúca rýchly a kvalitný zber dát pomocou online opytovania v  Slovenskej a Českej (www.narodnipanel.cz)  republike. Ide o projekt významných výskumných agentúr MEDIARESEARCH, NMS Market Research a STEM/MARK. Panel disponuje početnou skupinou viac ako 25.000 na Slovensku a 65.000 respondentov v Českej republike.

Kontakt:
Marcela Bělovská, Managing Director
Český a Slovenský národní panel, Chlumčanského 497/5, 180 00  Praha 8
Tel.: +420  602 88 22 80
e-mail: belovska@nationalpanel.eu